**Discord** on patenditud VoIP-tarkvara (eesti keeles internetitelefon), mis on tehtud enamasti mänguritele. Discordi saab kasutada mitmes operatsioonisüsteemis: Windows, MacOS, Android, iOS, Linux ning ka lihtsalt veebibrauseris. 2017. aasta detsembri andmete järgi on Discordil juba üle 87 miljoni registreeritud kasutaja.

Tarkvara
--------

Discordi rakendus on üles ehitatud Electron raamistikul, mille abil on tehtud kogu süsteem mitmeplatvormiliseks. Kogu süsteem on jaotatud ülemaailmselt üheksa andmekeskuse vahel ning tänu sellele on kindlustatud kasutajate madal latentsus. Discordi rakendus on disainitud spetsiaalselt kasutamaks mängimise ajal. Selle toovad väga hästi esile madal latentsus, tasuta saadaolevad häälvestlusserverid ning eraldiseisvate serverite infrastruktuur. Häälvestluse võimalus lisati rakendusele 2016. aasta 28. juulil. Häälvestlust on võimalik kasutada kahe inimese vahel või suuremates gruppides vastavalt vajadusele. Lisaks kirjutamisele ja häälvestlusele on arendajad rakendusele lisanud ka videokõned. 2016. aasta detsembris tutvustas ettevõte GameBridge rakendusliidest, mille abil saavad mängude arendajad luua otseühenduse Discordi rakendusega.

Kuigi rakenduse kasutamine ja serverite loomine on kasutajatele täiesti tasuta, leidsid Discordi arendajad viisi, kuidas rakenduse pealt ka kasumit teenida. Selleks tehti uute emojide ja kleepsude loomine tasuliseks. 2017. aasta jaanuaris avalikustati esimene tasuline funktsioon Discord Nitro. Discord Nitro on saadaval kuutasuga ning selle ostmisel saab kasutajale seada animeeritud avatari, ise luua ja kasutada uusi animeeritud emojisid, üles laadida suuremaid faile (tasuta kasutajate maht on 8 MB, aga Discord Nitro kasutajatel 100 MB), võimalus määrata endale sobiv kasutaja ID ning kasutaja profiilile tekib unikaalne märk. Arendajad on öelnud, et nad üritavad leida veel viise, kuidas rakendusega raha teenida, ning lubanud, et rakendus ei kaota mitte kunagi oma põhifunktsioone.

Ajalugu
-------

Discordi rakenduse idee peale tuli selle tegevdirektor Jason Citron, kes on samuti OpenFeinti looja. OpenFeinti müüs Jason 2011. aastal 104 miljoni dollari eest GREE-le. Saadud summaga lõi ta 2012. aastal Citron mängude arendusstuudio Hammer & Chisel. Stuudio esimene mäng "Fates Forever" avalikustati 2014. aastal. Jasoni eelduste kohaselt pidi olema "Fates Forever" esimene MOBA mäng telefoniplatvormil. Kahjuks mäng väga kaugele ei jõudnud, kuna selle mängijaskond jäi väikeseks ning seda enam edasi ei arendatud. Sel ajal kui Citroni tiim nende esimese mängu kallal töötas, mängisid nad ka kõik koos arvuti peal erinevaid MOBA mänge, et koguda enda mängu jaoks ideid. Sealt tekkiski neil probleem suhtlustarkvaradega, mis sel ajal saadaval olid. Osad VoIP-d nõudsid kasutajatelt ühenduse loomiseks enda IP jagamist. Teised saadaolevad rakendused (näiteks Skype ja TeamSpeak) kasutasid palju arvuti ressursse ning omasid ka teadaolevaid turvaprobleeme. Sellest jõutigi ideeni luua täiesti uus suhtlusplatvorm.

Avalikkusele tutvustati Discordi 2015. aasta maikuus. Citroni sõnul sai Discordi levik alguse Redditis, kus erinevad *subredditid* hakkasid kasutama varem kasutusel olnud IRC asemel Discordi. Discordi kuulsus tuli läbi e-Spordi ja suuremate võrgupidude. Lisaks aitas levikule kõvasti kaasa ka Twitch.TV voogedastus keskkond.

Viited
------

1. ↑  "Why Discord is Sticking with React Native". 26. juuli 2018. Originaali arhiivikoopia seisuga 30. juuni 2020. Vaadatud 17. jaanuaril 2021.
2. ↑  Vishnevskiy, Stanislav (6. juuni 2017). "How Discord Scaled Elixir to 5,000,000 Concurrent Users". *DiscordApp*. Originaali arhiivikoopia seisuga 26. aprill 2020. Vaadatud 15. detsembril 2017.
3. ↑  "Real time communication at scale with Elixir". *elixir-lang.org*. 8. oktoober 2020. Originaali arhiivikoopia seisuga 28. jaanuar 2021. Vaadatud 17. jaanuaril 2021.
4. ↑  Nowack, Matt (17. mai 2019). "Using Rust to Scale Elixir for 11 Million Concurrent Users". *Discord Blog*. Discord Inc. Originaali arhiivikoopia seisuga 26. aprill 2020. Vaadatud 7. juunil 2019.
5. ↑  "Why Discord is switching from Go to Rust". *blog.discord.com*. 4. veebruar 2020. Originaali arhiivikoopia seisuga 30. juuni 2020. Vaadatud 17. jaanuaril 2021.
6. ↑  "How Discord resizes 150 Million images Every Day with Go and C++". *blog.discord.com*. 14. november 2017. Originaali arhiivikoopia seisuga 30. juuni 2020. Vaadatud 17. jaanuaril 2021.
7. ↑  Alexander, Julia (7. detsember 2017). "As Discord nears 100 million users, safety concerns are heard". Kasutatud 19.03.2018
8. ↑  "Apps built on Electron". Kasutatud 19.03.2018
9. ↑  Takahashi, Dean (21. mai 2017). "Discord's voice communications app for gamers quadruples to 45 million users". Kasutatud 19.03.218
10. ↑  "Screen sharing & video calls". Kasutatud 19.03.2018
11. ↑  Kerr, Chris (8. detsember 2016). "Booming game chat app Discord intros in-game text, voice integration". Kasutatud 19.03.2018
12. ↑  Takahashi, Dean (10. september 2015). "Hammer & Chisel pivots to voice comm app for multiplayer mobile games". Kasutatud 19.03.2018
13. ↑  "21.12.2017 — Change Log". Kasutatud 19.03.2018
14. ↑  "Max file size limit". *support.discord.com*. Originaali arhiivikoopia seisuga 15.12.2020. Vaadatud 04.05.2022.
15. ↑  Nelly (23. jaanuar 2017). "Boost Your Account and Support Us With Discord Nitro". Kasutatud 19.03.2018
16. ↑  "Discord features".
17. ↑  Takahashi, Dean (10. september 2015) "Fates Forever mobile game maker Hammer & Chisel raises funding from Benchmark and Tencent". Kasutatud 19.03.2018
18. ↑  Lazarides, Tasos (14. september 2015). "Ex-'Fates Forever' Developers Making 'Discord', a Voice Comm App For Multiplayer Mobile Games". Kasutatud 19.03.2018
19. ↑  Marks, Tom (May 14. mai 2016). "One year after its launch, Discord is the best VoIP service available". Kasutatud 19.03.2018
20. ↑  Winkie, Luke (21. juuni 2017). "Inside Discord, the Chat App That's Changing How Gamers Communicate". Kasutatud 19.03.2018
21. ↑  Brightman, James (26. jaanuar 2016). "Jason Citron lands $20m for Discord". Kasutatud 19.03.2018